Żewġ studenti Franċiżi ta’ 21 sena ingħataw il-libertà kundizzjonata għal tliet snin wara li ammettew li għamlu ħsara fuq erba’ karozzi fis-Swieqi meta kienu fis-sakra fis-sigħat bikrin tat-Tlieta filgħodu. Mathieu Moulin u Ludovic Bras li joqgħodu fi Triq il-Qasam fis-Swieqi wkoll, ammettew li huma u mexjin lejn id-dar għamlu ħsarat f’erba’ karozzi fi Triq is-Sidra s-Swieqi għall-ħabta tas-1.30 a.m. Huma ħallsu €1,087 għall-ispejjeż tal-karozzi. Il-Maġistrat Neville Camilleri ħa inkonsiderazzjoni n-natura tar-reat, il-fatt li l-akkużati ħalsu għall-ħsarat u li mhumiex magħrufa mal-pulizija.